钦定古今图书集成/明伦汇编/氏族典/第102卷 > 《廖用贤尚友录》 > 倪天渊
## 钦定古今图书集成/明伦汇编/氏族典/第102卷 > 《廖用贤尚友录》 > 倪天渊

按《万姓统谱》：“天渊字震亨，鄞人。修髯广颡，气和行朴，
与人交终始一致。家饶而性尚俭素，一冠十年不易。
事亲竭力，乐施与，穷乏者假贷无吝色，有负逋者即
焚券不责其偿。时江南岁漕白粲，经海达畿，天渊籍
占漕役，躬自蹈海。有舟十艘，每运数万石，操舟之卒，
千人一束以纪律。至元戊寅，漕舟多没于风，天渊舟”

赛因不花按行海道，嘉其尽力王事，且年高行笃。状
闻于朝，旌之曰：“高年耆德之门。”后子可辅，仕江浙行
省参政。